钦定古今图书集成/明伦汇编/官常典/第637卷 > 李锺元
## 钦定古今图书集成/明伦汇编/官常典/第637卷 > 李锺元

按《安陆府志》：“锺元，字见心，万历辛丑进士，知陕西兴
安州。下车即力求所宜兴除，以舒民困。常单骑咨访
属邑，议赈议蠲，上于所司，皆得请。州有大盗，固结数
十年。公视事三月，即捕获渠魁，其党千馀悉解散矣。
良民董邦枝，无大故而一家定，九辟，锺元百方解之，
得末减。邦枝率老幼焚香拜泣于庭，锺元曰：‘赖上司
神明昭雪尔，于我何与也’。”卒于官。